Skagamaðurinn ungi og efnilegi Arnór Smárason skoraði þrennu fyrir varalið Heerenveen á miðvikudaginn . Arnór hefur verið að gera það gott í æfingaleikjum undanfarið og hefur einnig skorað fyrir aðalliðið . Arnór kemur frá ÍA en fór til Heerenveen árið 2004 . Líkt og Skessuhorn greindi frá skrifaði hann nýverið undir fullgildan atvinnumannasamning við liðið til eins árs , með ákvæði um tveggja ára framlengingu . Arnór hefur leikið alls 27 leiki fyrir U - 17 og U - 19 ára landslið Íslands og skorað í þeim samtals sjö mörk . Heerenveen endaði í fimmta sæti hollensku úrvalsdeildarinnar á síðustu leiktíð og mun því leika í UEFA-Evrópukeppninni á næsta tímabili .